A 2022. augusztus 19-ei előadást követően dr. Vas Judit osztályvezető Asszony az alábbi tájékoztatást küldte a kamara részére:

Az előadás óta átalányadózást érintően újabb egyeztetés eredményéről kaptam információt, melyet az alábbiakban ismertetek tájékoztatás céljából.

Az egyeztetés eredménye a NAV honlapon, a mai napon is megjelenítésre került az átalányadózásról szóló információs füzetben, illetve a gyakran ismételt kérdésekben is.

Az egyeztetés lényege, hogyha az új kata szerinti adóalanyiság választására nem jogosult vagy azt nem választó, 2022. augusztus 31-én a régi katát alkalmazó egyéni vállalkozó 2022. szeptember 1-jétől az átalányadózást választja, akkor ebben az esetben nem kell alkalmazni azt a szabályt sem, ami szerint az egyéni vállalkozó az adóév egészére akkor választhat átalányadózást, ha az átalányadózás megkezdését közvetlenül megelőző adóévben a vállalkozói bevétele nem haladta meg az éves minimálbér tízszeresét, vagyis 20 088 000 forintot, kizárólag kiskereskedelmi tevékenységet folytató egyéni vállalkozónál az éves minimálbér ötvenszeresét, vagyis 100 440 000 forintot.

(Az általam elmondottak még azt tartalmazták, hogy az egyéni vállalkozó az adóév egészére átalányadózást választhat, ha az átalányadózás megkezdését közvetlenül megelőző adóévben a vállalkozói bevétele nem haladta meg az éves minimálbér tízszeresét, vagyis a 2021. évi vállalkozói bevétele nem haladta meg a 20 088 000 forintot.)

Tisztelettel:

**dr. Vas Judit**

osztályvezető

**Nemzeti Adó- és Vámhivatal**

**Fejér Megyei Adó- és Vámigazgatósága**

**Nyilvántartási Főosztály**

**Nyilvántartási Osztály 1.**